**Viktor Car Emin**

Rođen u Kraju kod [Lovrana](http://hr.wikipedia.org/wiki/Lovran) [1. studenog](http://hr.wikipedia.org/wiki/1._studenog) [1870](http://hr.wikipedia.org/wiki/1870).godine, a umro u Opatiji [17. travnja](http://hr.wikipedia.org/wiki/17._travnja) [1963](http://hr.wikipedia.org/wiki/1963) godine. Hrvatski književnik i publicist, [preporoditelj istarskih Hrvata](http://hr.wikipedia.org/wiki/Hrvatski_narodni_preporod_u_Istri).

U mladosti je radio u školama po [Istri](http://hr.wikipedia.org/wiki/Istra) i u [Opatiji](http://hr.wikipedia.org/wiki/Opatija). Zbog svoje protutalijanske aktivnosti morao se [1929](http://hr.wikipedia.org/wiki/1929). godine skloniti u [Sušak](http://hr.wikipedia.org/wiki/Su%C5%A1ak). Nakon [drugog svjetskog rata](http://hr.wikipedia.org/wiki/2._svjetski_rat) vratio se u Opatiju gdje je ostao do kraja života. Viktor Car Emin je politički angažman u suprostavljanju talijanskim iredentistima i [fašistima](http://hr.wikipedia.org/wiki/Fa%C5%A1isti) prenio i u svoje romane, pripovjetke i drame u kojima je prije svega bio zaokupljen svjedočenjem o hrvatskom identitetu Istre. Stoga su osnovne teme njegovih literarnih djela borba hrvatskog puka u Istri, [Rijeci](http://hr.wikipedia.org/wiki/Rijeka) i [Hrvatskom primorju](http://hr.wikipedia.org/wiki/Hrvatsko_primorje) za očuvanje nacionalne svijesti, te prikaz socijalnih prilika u toj regiji.

Gradska knjižnica i čitaonica u Opatiji nosi njegovo ime. Također je po njemu nazvana Osnovna škola Viktora Cara Emina u Lovranu i OŠ "Viktor Car Emin" u Donjim Andrijevcima.

Pripadao je najznamenitijim Istranima svog vremena koji su branili, čuvali i štitili hrvatski nacionalni duh za burnih vremena [talijanizacije Istre](http://hr.wikipedia.org/w/index.php?title=Talijanizacija_Istre&action=edit&redlink=1). Viktor Car Emin ne samo da je bio član, nego je bio povjerenikom Matice hrvatske za Istru.

Romani i pripovjetke: *Na uzburkanom moru* (1984);*Pusto ognjište* (1900.); *Usahlo vrelo* (1904.); *Iza plime* (1913.); *Starci* (1917.); *Pod sumnjom* (1918.); *Nove borbe* (1926.); *Između dva ognjišta* (1930.); *Presječeni puti* (1938.); *Vitez mora* (1939.); *Neznatni ljudi* (1946.);

Kronika: *Danuncijada* (1946.);

Drame: *Zimsko sunce* (1903.); *Mrtva straža* (izvedena 1923.); *Vicencica* (1934.).